**ELŐTERJESZTÉS**

**Szombathely Megyei Jogú Város Közgyűlésének**

**2023. november 30-i ülésére**

**Javaslat bizottsági tagok megválasztására**

A Rendőrségről szóló 1994. évi XXXIV. törvény 10. § (1) bekezdése alapján a rendőrkapitány és az illetékességi területen működő önkormányzatok, a közbiztonsággal összefüggő feladatok ellátásának társadalmi segítésére és ellenőrzésére – a közbiztonság fenntartásában érintett állami és egyesületek bevonásával – bűnmegelőzési és közbiztonsági bizottságot hozhatnak létre. A bizottság elnökét, tagjait együttesen bízzák meg az önkormányzat képviselő-testülete megbízatásának időtartamára.

Szombathely Megyei Jogú Város Közgyűlése a fenti rendelkezés szerint – az önkormányzat közbiztonsági és közrendvédelmi feladatai ellátásának segítésére – 16 fős Bűnmegelőzési, Közbiztonsági és Közrendvédelmi Bizottságot hozott létre. A Közgyűlés 473/2019. (X.31.) Kgy. számú és 619/2019. (XII.19.) Kgy. számú határozataival a Bizottság tagjai közé választotta többek között Dr. Gulyás Ferenc r. ezredest és Balogh Gábor r. alezredest.

Tekintettel arra, hogy Dr. Gulyás Ferenc r. ezredes és Balogh Gábor r. alezredes 2023. november 1. napjától más kapitányságon folytatják tevékenységüket, ezért felkértem a Szombathelyi Rendőrkapitányság új kapitányságvezetőjét, Dr. Koncz Gabriella r. ezredest, hogy tegyen javaslatot a helyükre új bizottsági tagok megválasztására.

Fentiek alapján a Bizottságba Dr. Gulyás Ferenc r. ezredes és Balogh Gábor r. alezredes helyére új tagok megválasztását indítványozom, Kapitányságvezető Asszony javaslata alapján **Dr. Koncz Gabriella r. ezredes kapitányságvezető** és **Verasztó István r. alezredes, közrendvédelmi osztályvezető** személyében.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. november „ ”.**

**(: Dr. Nemény András :)**

**HATÁROZATI JAVASLAT**

**……/2023. (XI.30.) Kgy. számú határozat**

A Közgyűlés a Bűnmegelőzési, Közbiztonsági és Közrendvédelmi Bizottság tagjait megválasztó 473/2019. (X.31.) Kgy. számú és 619/2019. (XII.19.) Kgy. számú határozatokat – a Városi Rendőrkapitány javaslatára – úgy módosítja, hogy

**Dr. Gulyás Ferenc r. ezredes és Balogh Gábor r. alezredes**

**helyett**

**Dr. Koncz Gabriella r. ezredest és Verasztó István r. alezredest**

választja meg 2023. december 1. napjától a Bűnmegelőzési, Közbiztonsági és Közrendvédelmi Bizottság nem képviselő tagjaivá.

**Felelős:** Dr. Nemény András polgármester

Kelemen Krisztián, a Bűnmegelőzési, Közbiztonsági és Közrendvédelmi Bizottság elnöke

Dr. Károlyi Ákos jegyző

/A végrehajtás előkészítéséért:

Dr. Holler Péter, a Hatósági Osztály vezetője

Nagyné dr. Gats Andrea, a Jogi és Képviselői Osztály vezetője/

**Határidő:** azonnal